„ Nýja hlutverkið er afar skemmtilegt og auðvitað krefjandi líka . Þetta er heilmikil breyting í sjálfu sér en þó þekki ég fyrirtækið orðið gríðarlega vel enda tekið virkan þátt í uppbyggingu þess undanfarin áratug , “ segir Þorsteinn Pétur Guðjónsson , nýr forstjóri Deloitte , þegar hann sest niður með blaðamanni Viðskiptablaðsins . Viðburðarík saga Deloitte á heimsvísu spannar orðið 175 ár en aldur þess innanlands telur kvartöld . Þó má rekja ættir þess aftur til miðrar síðustu aldar en fyrirtækið var stofnað á grunni Endurskoðunarstofu Sigurðar Stefánssonar . Þá var meginþorri starfseminnar endurskoðun og reikningsskil , aðstoð við bókhald og launavinnslu auk einhverrar tilfallandi ráðgjafar . Undanfarin ár hefur verið aukin áhersla á að útvíkka markvisst þá þjónustu sem við bjóðum og mikil uppbygging átt sér stað í þá átt . “ segir Þorsteinn . „ Ég , sem endurskoðandi að upplagi , tel þetta jákvæða þróun . Svona verkefni eru mikil að umfangi og umtalsverðir hagsmunir undir . Það er því mikilvægt að ferlið sé vel skipulagt og stýrt frá upphafi . “ Meðal þess sem hefur verið byggt upp innan Deloitte undanfarið er áhætturáðgjöf , til að mynda er varðar persónuvernd og netöryggismál . Þorsteinn segir að mikið hafi mætt á síðarnefnda þættinum undanfarið enda fjársvikamál á netinu mikið verið rædd . „ Við höfum merkt vitundarvakningu á síðustu vikum og mánuðum og að fyrirtæki séu að leita til okkar vegna þessa . Það er gífurlega mikilvægt fyrir íslenskt atvinnulíf að bregðast við þessu og vera viðbúið . Við höfum komið að borðinu og aðstoðað fyrirtæki í þessum efnum . Það er mikilvægt að til staðar sé skýr stefna , virkir ferlar og varnir og að starfsmenn séu meðvitaðir um þessa áhættu . “ Nánar er rætt við Þorstein í Viðskiptablaðinu . Áskrifendur geta nálgast blaðið undir Tölublöð , aðrir geta skráð sig í áskrift hér .